**РЕПУБЛИКА СРБИЈА**

**ОПШТИНА БАТОЧИНА**

**ОПШТИНСКА УПРАВА**

**Одељење за имовинско-правне послове,**

**урбанизам, грађевинарство**

 **и инспекцијске послове**

**Број: 501-16/2025-IV-03**

**Датум: 19.06.2025. године**

**ул. Краља Петра I бр. 32**

**34227, Баточина**

 На основу члана 14. става. 1 и 2, и члана 39. става. 1. и 3. Закона о процени утицаја на животну средину („Сл. гласник РС“, бр. 94/2024), даје следеће:

**ОБАВЕШТЕЊЕ О ПОДНЕТОМ ЗАХТЕВУ ЗА ОДЛУЧИВАЊЕ О ПОТРЕБИ ПРОЦЕНЕ УТИЦАЈА НА ЖИВОТНУ СРЕДИНУ**

 Обавештава се јавност, заинтересовани органи и организације да је носилац пројекта: “POLIPAK” Д.О.О. Баточина, ул. Краља Милана Обреновића број 106, поднео Општинској управи општине Баточина, Одељењу за имовинско-правне послове, урбанизам, грађевинарство и инспекцијске послове, Захтев за одлучивање о потреби процене утицаја на животну средину пројекта: Изградња магацина за складиштење запаљивих и горивих течности на к.п.бр. 360/20 К.О. Баточина (Варошица), општина Баточина, заведен под бројем: 501-16/2025-IV-03 од 11.06.2025. године, преко овлашћеног подносиоца Захтева: ECOlogica URBO DOO Крагујевац, ул. Саве Ковачевића бр. 1, број овлашћења: 61/2025 од 06.06.2025. године

 Представници заинтересоване јавности, заинтересовани органи и организације могу да изврше увид у садржину Захтева сваког радног дана од 10 до 14 часова у периоду од 19.06.2025. године до 03.07.2025. године у просторијама Општинске управе општине Баточина, ул. Краља Петра I бр. 32, 34227 Баточина, приземље, канцеларија број 20 и овом органу доставе своје мишљење у року од 15 дана од дана објављивања овог обавештења.

 Овај орган ће у року од 10 дана од дана истека рока из става 2. овог Обавештења донети одлуку о поднетом Захтеву применом критеријума из члана 5. став 2. Закона о процени утицаја на животну средину ("Сл. гласник РС", бр. 94/2024), узимајући у обзир податке, документацију и обавештења из захтева, достављена мишљења заинтересованих органа и организација и јавности и, ако је то примењиво, резултате из већ спроведених поступака процене утицаја на животну средину или поступака процене ризика од удеса у складу са посебним законом, о чему ће се благовремено обавестити јавност.

 Обавештење објављено на огласној табли Општинске управе општине Баточина и на интернет веб страници општине Баточина ([www.sobatocina.org.rs](http://www.sobatocina.org.rs)) дана 19.06.2025. године.